บุรีรัมย์ฯ บุกสอยม.เกษตรศาสตร์ฯ 2-0 ลิ่วรอบ 8 ทีมลีกคัพ
ดิโอโก หลุยส์ ซานโต กับ อันเดรส ตูเญซ ซัดคนละประตู ช่วยให้ ทีมแชมป์เก่า ปราสาทสายฟ้า บุรีรัมย์ ยูไนเต็ด บุกมาชนะ ม.เกษตรศาสตร์ เอฟซี ที่เหลือ 10 คน 2-0 ในศึกโตโยต้า ลีกคัพ 2016 รอบ 16 ทีมสุดท้าย ตีตั๋วเข้ารอบ 8 ทีมตามคาด  ,เริ่มเกมครึ่งแรกไปถึงนาทีที่ 12 นาคามรกต ต้องเหลือผู้เล่น 10 คน จากจังหวะที่ เชาว์วัตน์ วีระชาติ เปิดเตะมุมจากฝั่งขวาเข้าไปที่เสาสอง อันเดรส ตูเญซ ได้โขกเหน่งๆ แต่ ชินดนัย วงษ์ประเสริฐ ยกขาพร้อมกางแขนมาสกัดบอลทำให้บอลไปโดนมือ ผู้ตัดสินเป่าเป็นจุดโทษ ดิโอโก หลุยส์ ซานโต รับหน้าที่สังหารไม่พลาด บุรีรัมย์ ยูไนเต็ด ขึ้นนำ 1-0,ถึงนาทีที่ 31 กองหลัง ม.เกษตรศาสตร์ สกัดบอลไม่ดี บอลพุ่งขึ้นหน้ามาเข้าทาง อนาวิน จูจีน ได้บอลหลุดเดี่ยวเข้าไปในกรอบเขตโทษ ก่อนจะตะบันเต็มแข้งบอลพุ่งไปโดน ภูมินิวัฒน์ ทุหา นายด่านเจ้าถิ่นชกออกมาได้,อีก 10 นาทีต่อมา ปราสาทสายฟ้าได้ลุ้นประตูอีก เมื่อ รูเบนิลสัน ดอส ซานโตส แทงบอลให้ สถาพร แดงสี หลุดไปถึงเส้นหลังฝั่งซ้าย ก่อนจะตัดสินใจโยนยาวเข้าไปที่เสาสอง สุภโชค สารชาติ กระโดดยิงบอลเหินข้ามคานออกไป ทำให้จบครึ่งแรก บุรีรัมย์ ยูไนเต็ด ยังนำแค่ 1-0,เข้าสู่ครึ่งหลัง นาทีที่ 51 ปราสาทสายฟ้าได้ลุ้นประตูอีกครั้งเมื่อ สถาพร แดงสี โยนบอลจากซ้ายไปที่เสาสอง อนาวิน จูจีน ใช้ความขยันไปโขกย้อนตั้งมาให้ ดิโอโก หลุยส์ ซานโต ได้จักรยานอากาศบอลพุ่งไปติดบล็อกผู้เล่นเจ้าถิ่นแบบได้ลุ้น,ถึงนาทีที่ 67 แชมป์เก่าส่งบอลไปนอนก้นตาข่ายจากจังหวะฟรีคิก เชาว์วัตน์ วีระชาติ ปั่นฟรีคิกด้วยเท้าซ้ายไปที่เสาสอง บอลมุดลอดแขนผู้รักษาประตูเข้าไป แต่ผู้ช่วยผู้ตัดสินยกเป็นลูกล้ำหน้าของ ไคโอะ ฟิลิเป ที่พยายามเล่นบอล ,อีก 8 นาทีต่อมา ปราสาทสายฟ้า ได้ลูกเตะมุมฝั่งขวา เชาว์วัตน์ วีระชาติ เปิดโค้งไปกลางประตู บอลลอยถึงหัว อันเดรส ตูเญซ ที่หันหลังให้ปากประตู โขกเสยกลับหลังบอลลอยเข้าเสาสองไป บุรีรัมย์ ยูไนเต็ด นำ 2-0,จากนั้น บุรีรัมย์ ยูไนเต็ด โหมบุกใส่ต่อเนื่อง แต่สุดท้ายพังประตูเพิ่มไม่ได้ ทำให้จบเกม บุรีรัมย์ ยูไนเต็ด บุกเอาชนะ ม.เกษตรศาสตร์ 2-0 ผ่านเข้ารอบ 8 ทีมสุดท้าย เพื่อไล่ล่าแชมป์สมัยที่ 5 ต่อไป,รายชื่อนักเตะทั้ง 2 ทีม,ม.เกษตรศาสตร์ เอฟซี :, ภูมินิวัฒน์ ทุหา, เวหา โหงอ่อน, ชินดนัย วงษ์ประเสริฐ, อัลเบอร์โต เมโล, สุขสยาม ชาญมณีเวช, ธนา ปุ่นประโคน, อรรถพร บัวทอง (สุจินดา สิงหราช น.29), อับดุลบากา โคเน, โอฬาร ลิมสัมพันธ์สันติ (ชาติดนัย พริกสุวรรณ น.78), ธาดา ทองท้วม, สนอง ชัยประโคม (พิสิษฐ์ สุพัฒน์ธนกูล น.61),บุรีรัมย์ ยูไนเต็ด :, ศิวรักษ์ เทศสูงเนิน, สถาพร แดงสี (ไคโอะ ฟิลิเป น.65), อันเดรส ตูเญซ, ธิติพัทธ์ แทนกลาง, ซากีรีน ตีกาสม (นฤบดินทร์ วีรวัฒโนดม น.46), อนาวิน จูจีน, กษิดิศ ซีกฮาร์ท (อานนท์ อมรเลิศศักดิ์ น.60), เชาว์วัตน์ วีระชาติ, สุภโชค สารชาติ, รูเบนิลสัน ดอส ซานโตส, ดิโอโก หลุยส์ ซานโต, สรุปผลคู่อื่นมีดังนี้,ตาก ซิตี้ แพ้ แบงค็อก ยูไนเต็ด 1-2 ในเวลา 120 นาที หลังเสมอ 1-1 ใน 90 นาที,การท่าเรือ เอฟซี ชนะ บีอีซี เทโรศาสน 2-1,อุบล ยูเอ็มที ยูไนเต็ด แพ้ เอสซีจี เมืองทอง ยูไนเต็ด 1-2,ลำปาง เอฟซี ชนะ พัทยา ยูไนเต็ด 3-0,สงขลา ยูไนเต็ด ชนะ ซุปเปอร์ พาวเวอร์ สมุทรปราการ 2-1,ชลบุรี เอฟซี แพ้ ศรีสะเกษ เอฟซี 1-2 ในเวลา 120 นาที หลังเสมอ 1-1 ใน 90 นาที,กระบี่ เอฟซี ชนะ สุโขทัย เอฟซี 3-1
ดิโอโก หลุยส์ ซานโต กับ อันเดรส ตูเญซ ซัดคนละประตู ช่วยให้ ทีมแชมป์เก่า ปราสาทสายฟ้า บุรีรัมย์ ยูไนเต็ด บุกมาชนะ ม.เกษตรศาสตร์ เอฟซี ที่เหลือ 10 คน 2-0 ในศึกโตโยต้า ลีกคัพ 2016 รอบ 16 ทีมสุดท้าย ตีตั๋วเข้ารอบ 8 ทีมตาม  
โตโยต้า ลีกคัพ,บุรีรัมย์ ยูไนเต็ด,ม.เกษตรศาสตร์ เอฟซี,ฟุตบอล โตโยต้า ลีกคัพ,นาคามรกต,ปราสาทสายฟ้า,อันเดรส ตูเญซ,ดิโอโก หลุยส์ ซานโต,ผลบอล